Radio Nasionaly Malagasy

Radio Antananarivo no niantsoana azy tany am-boalohany. Radio voalohan'ny zanatany frantsay aty Afrika. Niforona ny 29 aprily 1931 tamin'ny 10 ora latsaka fahatelony alina ary notokanan'ny Jeneraly Leon Henri Charles Cayla, governora jeneralin'i Madagasikara teo aloha sy i Frantsa Afrika Andrefana.

 Ara-tantara 

Tamin'izany fotoana izany, mahazo ilay onjampeo ny 5 km manodidina ny foibeny tao Antaninarenina (trano nisy ny Ofisim-pirenena momba ny tontolo iainana). Adiny 12 ora isan-kerinandro no mandeha ny radio. Izany hoe adiny 2 isanandro, manomboka ny Talata hatramin'ny Zoma. Tamin'ny teny frantsay avokoa ny fandaharana rehetra hatramin'ny taona 1945.

Ny Radio Nasionaly Malagasy aloha no onjampeo nanenika ny Nosy ny taona 1992. Nanamarika io vanim-potoana io ihany koa nefa ny fanomezana alalana ny onjampeo tsy miankina. Saingy mbola nijanona ho radiom-paritra izany fa tsy manerana an'i Madagasikara. Nanomboka teo, nitombo tsikelikely ny karazana radio nisy : tao ny nirona manokana tamin'ny lafiny politika, ny sasany indray, nifototra tamin'ny ara-pinoana.

Lasa radiom-pirenena malagasy ny radio Antananarivo ny taona 1960 ary nanenika ny Nosy. Mbola teny Antaninarenina no nisy ny foiben'ny Radio Nasionaly Malagasyhttps://mg.globalvoices.org/2018/08/11/123305/ ny taona 1962.

Nanamarika ny taona 2000 kosa ny fahatongavan'ny radio amin'ny anterinento sy ny firoboroboan'ny radio FM.

 Ireo fandaharana re ao amin'ny RNM  

Mipaka amin'ny fiainan'ny mpihaino amin'ny andavanandro ny fandaharana vokarin'ny RNM. Hany ka misy mihitsy no manasokajy ireo fandaharana ho toy ny famataran'ora :

 6 ora : manomboka mandeha ny onjampeo. Ka manamarika izany ny fandrenesana ilay mozika famantarana  isa-maraina.

 Diary : fandaharana mandeha isaky ny amin'ny 6 ora sy fahatelony maraina. 'Zary feon-kira ahalalana azy ilay sanganasan'i Tony Hiller Orchestra, mitondra ny lohateny hoe : "where the rainbows ends". Nanomboka ny 4 mai 1992, lasa nahazatra teo amin'ny fanentana ny fandaharana ny feon'i Suzelle Ravololomihanta. Tsiahy ny tsingerintaona na ny tantara manamarika ny daty tsirairay no tena hifampizarany amin'ny mpihaino.
 Ampitampitao : tamin'ny taona 1992 ny fotoana voalohany nahenoana ny fandaharana, isaky ny mipaika ny amin'ny 10 ora maraina. Fotoana hanomezana sehatra ny vaovao isaky ny distrika. Ka manana minitra vitsy avy ny masoivohon'ny RNMhttps://mg.globalvoices.org/2008/02/18/627/ isaky ny faritra tsirairay, hanaovan'izy ireo tatitra ny zava-misy sy ny maresaka any an-toerana.
 Sary indray mipika : miendrika hatsikana, iarahana amin'i Dadavy. Io no fandaharana mandeha, 5 minitra mialohan'ny vaovao amin'ny atoandro amin'ny 12 ora sy sasany. 
 Tantara mitohy : isaky ny amin'ny 1 ora sy fahefany atoandro. Tantara an'onjampeo indray miseho isan-kerinandro. Ka maharitra eo amin'ny 10 hatramin'ny 15 minitra isaky ny fizarana tsirairay. 
 Tetsy sy teroa : nolalaovin'i Max Gerco sy i Bakonirina Ratovoarisoa. Karazana tantara fohy, mifono hatsikana mandeha isaky ny amin'ny 1 ora sy sasany atoandro. Lasa mari-pamantaran'ora ho an'ny mpianatra sy ny mpiasa hamonjy sekoly na birao amin'ny atoandro ilay fandaharana. Saingy niato ny fandrenesana ny "Tetsy sy teroa" nanomboka ny volana febroary 2022 rehefa nandeha nisotro ronono i Bakonirina Ratovoarisoa izay mpanorina ilay fandaharana.

 Loharano